. Fèidh Baile - Scottish Natural Heritage
A' riaghladh fiadh-bheatha »
A' riaghladh fèidh »
Fèidh Baile
A' riaghladh fèidh
Cò a tha a' riaghladh nam fiadh
A' tuigsinn buaidh nam fiadh
Dòighean riaghlaidh fèidh
Caochladh sheòrsa fèidh
Pròiseact Mionc nan Eilean Siar
A' riaghladh geòidh
A' rannsachadh eòin grunnachaidh Uibhist
Fèidh ann am bailtean agus mun timcheall / Deer in and around towns
Air sgàth 's mar a tha àireamhan fèidh air talamh ìosal a sgaoileadh, gu sònraichte earbaichean ann an ionadan bailteach, tha feum ann tuigse nas fheàrr fhaighinn air a' bhuaidh a th' aig seo air na fèidh fhèin agus air daoine.
Tha tuigse mun eadar-obrachadh sin na roinn obrach fhàsail dha Dualchas Nàdair na h-Alba.
Chaidh The Management of Deer in Peri-urban Scotland a dhèanamh le Rannsachadh Coille ann an 2009. Bha an obair rannsachaidh thùsail seo a' feuchainn ri tuigse na b' fheàrr fhaighinn air an raon cheistean, a tha iom-fhillte mar as trice, a bhios ag èirigh nuair a tha fèidh is daoine a' feuchainn ri bhith beò còmhla ann am bailtean agus mun timcheall.
Tha an roinn mu chuairt bhailtean seo air a mhìneachadh mar bhreac-dhualadh de thalamh measgaichte a tha a' gabhail a-steach roinnean taigheadais, còmhdhala, gnìomhachais, àiteachais agus coilltearachd a gheibhear timcheall ar bailtean. Tha àireamhan fàsail fhèidh a' gluasad a-steach dha na pàirtean sin agus dh'fheuch an aithisg ri tuigse na b' fheàrr fhaighinn air a' bhuaidh a tha seo a' toirt air na fèidh is air daoine. Bha am pròiseact a' cuimseachadh air mar a bha daoine ag eadar-obrachadh le na fèidh an àite a bhith dìreach a' coimhead ri riaghladh practaigeach fhèidh. Dh'fheuch e ri faighinn a-mach an robh dòigh ann air modhan ùra a bhrosnachadh airson beachdachadh, measadh agus, far am feumar, riaghladh fèidh.
Tro raon de cheisteachain agus buidhnean cuimseachaidh chaidh rannsachadh a dhèanamh air na buaidhean matha is dona co-cheangailte ri fèidh le cuideachadh bho choimhearsnachdan ionadail. Chaidh beachdachadh cuideachd air roghainnean riaghlaidh. Chaidh moladh a dhèanamh air dòigh a bheireadh brosnachadh dha a bhith dol an sàs barrachd, dha tuigse fhaighinn agus dòighean riaghlaidh san àm ri teachd. Thathas a' dearbhadh seo an-dràsta leis an ùghdarras ionadail agus tro obair oighreachdan prìobhaiteach ann an coimhearsnachd Lodainn an Iar.
A' coimhead air adhart
Nì Dualchas Nàdair na h-Alba na leanas:
Leanaidh iad ag obair le raon de dh'ùghdarrasan ionadail airson aire is oideachadh adhartachadh mu chùisean co-cheangailte ri fèidh;
Deasaichidh iad fuasglaidhean freagarrach is sònraichte airson cùisean co-cheangailte ri tubaistean charbadan le fèidh, milleadh, eucoir co-cheangailte ri fiadh-bheatha agus sàbhailteachd fhèidh;
Deasichidh iad seat de stiùireadh air Sàr Chleachdadh dhan fheadhainn a tha airson tuigse fhaighinn air fèidh is air an riaghladh ann am bailtean is mun timcheall airson daoine a chuideachadh le bhith a' tuigsinn an dùbhlain fhàsail seo nas fheàrr.
Bheir iad comhairle is taic sna h-àiteachan far a bheilear a' riaghladh fèidh, gu sònraichte far a bheil dùbhlain ann a leithid tòrr slighean poblach agus cothrom airson obair nam meadhanan;
Thèid prògram cunntaidh a leasachadh a' cleachdadh teicneòlas ann an ìomhaigheachd tearmach gus tuigse nas fheàrr fhaighinn air meud is sgaoileadh nan àireamhan meudachail sin de fhèidh. Bheir seo dàta seachad air an tèid obair is co-dhùnaidhean riaghlaidh san àm ri teachd a chuimseachadh.
Mar a leanas Lìonra Uaine Meadhan na h-Alba a' fàs agus àireamhan nam fiadh a' sealltainn seo, bidh Dualchas Nàdair na h-Alba ann an suidheachadh nas fheàrr airson comhairle làidir a thabhann dha manaidsearan fèidh agus dhan t-sluagh phoblach, suas gu ùghdarrasan ionadail agus luchd-leasachaidh seilbhe mu na cùisean sin.